Nada Iveljić: Mogut

*Lagano, ali nezaustavljivo spuštao se sumrak, nalik ruci koja slama cvijet dana. Svjetlost se gasi u sutonjem rumenilu, pojačanom žarkim bojama jeseni. Zrake zalazećeg sunca na zlatnom i crvenom lišću doimaju se kao plamičci koji će izazvati požar.*

Bu vatre – sam sa sobom govori stari Ante, zvani Picek, žureći kući u selo Dubranec. Vraćao se iz goleme hrastove šume, kamo je pošao pogledati kakav je ovogodišnji urod žira.

Nadaleko su poznate hrastove šume u Turopolju. Na glasu su i turopoljske svinje, a sve to je nekako u vezi: hrast rodi žirom, njime se tove svinje.

Zašto Ante spominje vatru ? Dosad je mnogo puta bio u šumi, i ne samo danju. Daleko je još noć, tek pada suton. Ali žari i pali vatrometom boja. Antu probija znoj od neke nelagode. Žuri prema selu, gori mu pod petama, tjera ga neodređena slutnja.

* Ni žireka. Slabi je žirek – govori naglas, u želji da odagna strah.

Odjednom zastane i ukoči se od jeze. Naslonjen na osamljeno stablo pokraj puta, pred njim je stajao visok čovjek zaogrnut crnom čohom. Na glavi mu starinski šešir s crnim obodom. Neznanac mu reče: - Idi pak sutra iskati žira. Samo naj nigda tuči belu svinju.

¨ Mogut, to je sigurno mogut ¨, pomisli Ante i potrči prema selu. Čim je stigao kući, svalio se na klupicu ispred peći i stao pripovijedati ukućanima kako je sreo moguta. Žena mu se uznemirila, sin i snaha slušali ga sa zanimanjem, jedino ga unuci nisu shvaćali ozbiljno.

Mislili su kako je djed imao priviđenje, a djed je tvrdio da se sve poklapa: lik, govor, šešir, čak i duga čoha. Stablo pod kojim je spodoba stajala bilo je hrastovo. Nitko drugi nije bio nego mogut !

Unuci su prvi put čuli za moguta. Mogut ili kokot, njima je bilo svejedno. I dok se djed oporavljao od proživljena straha, baka je ispričala sve što je znala o mogutima. Vatra je pucketala u peći, a ponuđeno jelo nitko nije ni taknuo. samo je stari Picek popio čašu vina da dođe k sebi.

Baka je vjerovala da je to njihov mogut, jer svaki kraj, dapače i svako selo, ima svoga moguta. Ona je znala mnoge priče o vilenjacima i vješticama, no o mogutima još nije postojala priča, iako oni obitavaju u turopoljskim hrastovim šumama i štite ljude, a kažnjavaju ih ako im se protive ili čine zlo.

U narodu se smatralo da je mogut ljudski stvor rođen od mrtve majke. Pri dolasku na svijet, velik je i jak kao dijete od sedam ili devet godina. U nekim zemljama postoji vjerovanje da se mogut rodi u košuljici i da već ima zube. Tek ponegdje predajom se pronosi glas da je mogut nakazan, da u čeljustima od svih zubi ima samo dva velika očnjaka. Inače prevladava mišljenje da zaštićuje svoj kraj, osobito ga ljeti brani od tuče, odbijajući munje na drugu stranu neba. A kadšto se i bori s mogutima koji štite susjedna sela kako bi obranio svoje selo od gràda ili nevremena. Ako je jači od ostalih, uspijeva svoj kraj učiniti plodnijim i rodnijim, pa u njemu uvijek ima više žira i stoke nego drugdje. Moguti obično izlaze zorom, no vole se pojaviti i u suton, dok ponire užarena sunčeva kugla. Mogu se pretvoriti u što žele. Ipak najčešće zadržavaju ljudski lik i takvi se pokazuju. U moguta su, vjerovalo se od davnine, natprirodne sile. Oni su čuvari starine i zaštitnici drevnih običaja.

* Glupost ! – smijali su se unuci, a bila su dvojica čupavih petoškolaca. – Moguti ne

postoje.

Iste noći obilna iša raskvasila je putove i onemogućila dovoz uroda s njiva. Baka je prekorila dječake da su uvrijedili moguta i da je zbog toga padala kiša.

Ujutro je Ante okupio ljude. Krenuvši u šumu, obuše čizme do koljena kako ne bi propali u blato. Svima je Ante rekao da žira gotovo nema, ali on zna gdje valja žir tražiti. Objasnio im je kako je sreo moguta i kako mu je naredio neka danas ponovno dođe u šumu.

Da im pomognu naći žir, potjerali su pred sobom čopor svinja. Odnekud se među njih umiješala bijela svinja. Kuda je ona potrčala, pođoše sve za njom i zaista nađoše žira do koljena. Bijela svinja tada nestade.

- To je mogut natepel žira – reče Ante Picek, a seljani su šaputali da je star pa jučer

nije dobro vidio. Osim toga, njegov nadimak pokazije koliko je strašljiv.

Kako bilo da bilo, žir su našli. Uvečer su slavili dobar urod, što je bilo i te kako važno

za selo, a onda je neki stari svinjar ispričao kako je jednom bio s pastirima u šumi. Tražili su žir,

bilo ga je također malo. Tada im je pristupio neki nepoznati čovjek i kazao: - Dečki, idite tam i

tam, vu tu šumu.

Još ih je upozorio da će se pojaviti dva prasca, jedan rudasti i jedan šari. Savjetovao

im je da, kad prasci navale jedan na drugoga, pomognu šaromu, a ne rudastomu. svinjar i danas vjeruje da je to bio mogut u liku prasca – borio se s drugim mogutom i postigao da njegovi ljudi dođu do žira.

Dvije stare žene navodno su srele moguta pretvorenog u zmaja, a seljak Tomo osobno se uvjerio da se mogut ¨ oče z ribom pretvoriti ¨. Na svoje ga je oči vidio dok je pecao ribu. Pustio je moguta s udice, kako bi imao mir u kući. Mogut se tada u liku ribe otkotrljao do hrasta i ondje uzeo spodobu čovjeka, jer moguti ne mogu bez hrastova.

Neki su pak mještani dočuli da se moguti lako prometnu u maglu pa poberu sav žir iz susjedne šume. Pretvore li se u vjetar, mogu iščupati i najveći hrast s korijenjem. zato je bolje ne ljutiti ih, nego ih pustiti da se sami međusobno bore.

Vatra se pomalo gasila, a priče razbuktavale.

Osamdesetogodišnja Marija, sićušna starica živahnih očiju, ispričala je okupljenima kako joj je prije pedeset godina obolio sin, drvosječa. Liječili ga, liječili, a njemu bilo sve gore. Hrast mu prignječio nogu, rana se zatrovala. Tada se Marija odvažila i jedne zore pošla u šumu tražiti ljekovito bilje. Naišavši na moguta, ispričala mu je svoju nevolju. Bez riječi mogut joj je pokazao bilje koje valja brati. za nepun mjesec dana njezin sin je ozdravio – eno ga, još i danas hoda na dvije noge, zdrav kao dren.

- Ozdravio je od ljekovitih trava – rekli su Antini unuci. – Kako možete vjerovati u natprirodna bića, u mogute ?

Tada se razljutio Ante, koji je posljednji vidio moguta. posjeo je dječake kraj sebe na klupu. Držeći ih za ruku da ne pobjegnu, ispričao im je kako i zašto su ljudi povjerovali u mogute. Dječacima su se podlaktice dobrano zacrvenjele - imao je stari Picek još dovoljno snage. Rekao je otprilike ovo:

- Istina je da su ljudi nekoć, što su neukiji bili, više vjerovali u kojekakva čudesa koja sebi nisu znali objasniti. Možda je tako i nastalo vjerovanje u mogute. Da ste vi, balavci, imali prilike promatrati koko jedan po jedan gore turopoljski čardaci pod navalom Turaka, i vi biste poželjeli bar jednog malog moguta koji bi vas branio od njihove strašne sile. iz Zagreba se, s griča i Kaptola, moglo vidjeti kako gore Lomnica, Pleso i Mraclin. Zvonilo je noću na uzbunu iz obližnje Svete Klare i Odre. Neprijatelj je haračio bez prestanka. Narod stradavao. I kako je to haranje trajalo gotovo tri stoljeća, a obrana u utvrđenom gradu Lukavcu bila slaba, ljudi su tražili pomoć u moguta, vjerujući da ih iz krvavog turskog zagrljaja može spasiti samo natprirodna sila. Eto, ako su u takvim uvjetima nastale priče o mogutima, neka ih je, ja vjerujem u njih – završi djed Picek svoje izlaganje.

Odrasli su znali kako se teško živjelo u ono doba. Samo Antini unuci o tome nisu imali pojma. Igrali su se loptom, lukom i strelicama, u školi nisu pazili i ništa nisu naučili. priča o mogutima nije ih prestrašila.

- Moguta bi vam trebalo za učitelja ! – uskliknuo je djed i pustio dječake s klupe.

Stara Marija odmah je izjavila da bi to bilo u redu, a ni baka nije imala ništa protiv. Picekov sin i snaha samo su se osmjehivali. Ipak, dirnulo ih je spominjanje turskog haračenja. To je sve bilo istinito – znali su iz usmene predaje i pročitali u knjigama.

Nasta tišina. Ali uskoro isponova zatutnjaše gromovi. Zahujao vjetar, hoće krov s kuće odnijeti. Zar nije dosta bilo sinoćnje kiše ?

Djed je grdio unuke da su opet uvrijedili moguta. Ako ne postoji, tko se sada bori da na njihovo selo ne padne tuča ? Tko ?

Vjetar je postupno prestao, oblaci se istočili.

- Naš mogut je jakši bil ! – zadovoljno su rekli ljudi i razišli se kućama.

\* \* \*

te zime baba jaga pričala je po Dubrancu kako je u jednom od susjednih sela došao na svijet novi mogut. Rođen je toliko jak da je vukao stol po sobi. Odmah je progovorio i rekao ocu uobičajene riječi: - Japa, vidiš da smo mi siromaki, idem ja vu svet.

Otišao je i taj mogut u hrastovu šumu, jer tamo počinje njegov pravi mogutski život, a hrastova u Turopolju ima u izobilju.

Ljudi su pitali babu Jagu u kojem je selu viđen novi mogut. Ona nije znala odgovoriti. Njoj je pričao Janko iz Mraclina da se to zbilo u Ivanić-gradu. Tamo su opet kazali da nije, nego u Veleševcu. A Veleševčani su već saznali da se čudo dogodilo u Dubovščaku. Znatiželjnicima koji su pošli u Dubovščak rečeno je da moguta imaju u Čretušu. Bez kraja i konca priča se vrtjela u krug.

\* \* \*

Prolazeći pokraj šume, Picekovi unuci zadirkivali bi jedan drugoga: - Eno moguta ! Mogut bu te zel !

Njih nije dohvatio mogut, nego djedova ruka. Mogut se ne pokazuje svakome, nego samo onomu tko u njega vjeruje. zato je sljedeće godine opet zaustavio Antu Piceka i prijateljski mu rekao: - Ovog leta bum vam dal puno pajcekov.

Što se babi htilo, to joj se i snilo. što je starom seljaku i trebalo više od dobrih, debelih i zdravih ¨ pajceka ¨? To želio, o tome maštao. I, nadajmo se, dobio.

*U sumrak dana sjene zaplešu, a obrisi predmeta potamne. U turopoljskim šumama mnogo je hrastovih stabala i nije teško pod nekim od njih zamisliti moguta kako stoji ogrnut dugim ogrtačem od tamne čohe dok mu šešir široka oboda baca sjenu na lice...*

Svaki kraj, dapače i svako selo, ima svoga moguta. Oni obitavaju u turopoljskim hrastovim šumama i štite ljude, a kažnjavaju ih ako im se protive ili čine zlo.

U narodu se smatralo da je mogut ljudski stvor rođen od mrtve majke. Pri dolasku na svijet, velik je i jak kao dijete od sedam ili devet godina. Prevladava mišljenje da zaštićuje svoj kraj, osobito ga ljeti brani od tuče, odbijajući munje na drugu stranu neba. A kadšto se i bori s mogutima koji štite susjedna sela kako bi obranio svoje selo od gràda ili nevremena. Ako je jači od ostalih, uspijeva svoj kraj učiniti plodnijim i rodnijim, pa u njemu uvijek ima više žira i stoke nego drugdje.

Moguti obično izlaze zorom, no vole se pojaviti i u suton. Mogu se pretvoriti u što žele. Ipak najčešće zadržavaju ljudski lik i takvi se pokazuju. U moguta su, vjerovalo se od davnine, natprirodne sile. Oni su čuvari starine i zaštitnici drevnih običaja.

Svaki kraj, dapače i svako selo, ima svoga moguta. Oni obitavaju u turopoljskim hrastovim šumama i štite ljude, a kažnjavaju ih ako im se protive ili čine zlo.

U narodu se smatralo da je mogut ljudski stvor rođen od mrtve majke. Pri dolasku na svijet, velik je i jak kao dijete od sedam ili devet godina. Prevladava mišljenje da zaštićuje svoj kraj, osobito ga ljeti brani od tuče, odbijajući munje na drugu stranu neba. A kadšto se i bori s mogutima koji štite susjedna sela kako bi obranio svoje selo od gràda ili nevremena. Ako je jači od ostalih, uspijeva svoj kraj učiniti plodnijim i rodnijim, pa u njemu uvijek ima više žira i stoke nego drugdje.

Moguti obično izlaze zorom, no vole se pojaviti i u suton. Mogu se pretvoriti u što žele. Ipak najčešće zadržavaju ljudski lik i takvi se pokazuju. U moguta su, vjerovalo se od davnine, natprirodne sile. Oni su čuvari starine i zaštitnici drevnih običaja.

Svaki kraj, dapače i svako selo, ima svoga moguta. Oni obitavaju u turopoljskim hrastovim šumama i štite ljude, a kažnjavaju ih ako im se protive ili čine zlo.

U narodu se smatralo da je mogut ljudski stvor rođen od mrtve majke. Pri dolasku na svijet, velik je i jak kao dijete od sedam ili devet godina. Prevladava mišljenje da zaštićuje svoj kraj, osobito ga ljeti brani od tuče, odbijajući munje na drugu stranu neba. A kadšto se i bori s mogutima koji štite susjedna sela kako bi obranio svoje selo od gràda ili nevremena. Ako je jači od ostalih, uspijeva svoj kraj učiniti plodnijim i rodnijim, pa u njemu uvijek ima više žira i stoke nego drugdje.

Moguti obično izlaze zorom, no vole se pojaviti i u suton. Mogu se pretvoriti u što žele. Ipak najčešće zadržavaju ljudski lik i takvi se pokazuju. U moguta su, vjerovalo se od davnine, natprirodne sile. Oni su čuvari starine i zaštitnici drevnih običaja.